અમે મિજબાની માણી. હું ‘અમે’ શબ્દ જાણી જોઈને વાપરું છું, કારણ કે એ જ સાંજે કોનરાડો અને માર્સિયાની મિત્રતા ફરીથી જામી ગઈ. એમણે એમની મિજબાનીમાં મને આમંત્રણ આપ્યું. દરિયા કિનારે એમની મિજબાની ગોઠવાઈ હતી. રસોઈ બની રહી હતી એ સમયે જ હું પહોંચી ગયો. બંને સાથે મળીને હસતા-હસતા ટેબલ સજાવતા હતા. સ્વાદિષ્ટ જમણ શરૂ થાય એ પહેલાં ભૂખ ઉઘાડવા માટેની વાનગીઓ પણ હાજર હતી. ફિલિપાઇનની સ્વાદિષ્ટ રસોઈની તો શું વાત કરવી! અને એમાં પણ અમારા બંને રસોયા નિષ્ણાત પાકશાસ્ત્રી હતા. સ્ત્રીઓએ પણ બહુ સ્વાદિષ્ટ બટાકા અને શાકભાજીની સાથે કેક પણ બનાવી હતી.